মার্ক জুকেরবার্গের বোন রান্ডি জুকেরবার্গ সোশ্যাল মিডিয়ায় জানিয়েছেন গোটা ঘটনা। আমেরিকার লস অ্যাঞ্জেলস থেকে মেক্সিকোর মাজাটলানে যাচ্ছিলেন তিনি। তার অভিযোগ, প্রথম শ্রেণিতে তার পাশের যাত্রী টানা নেশা করতে থাকেন, সঙ্গে চলতে থাকে অশ্লীল মন্তব্য। এমনকী যে সহকর্মীর সঙ্গে জুকেরবার্গের বোন সফর করছিলেন, তার প্রতি তার দুর্বলতা আছে কিনা জানতে চান তিনি। পাশাপাশি অন্য মহিলা সহযাত্রীদের শরীর নিয়ে বারবার আপত্তিকর মন্তব্য করেন।